מבצע שומר השגשוג

מבצע שומר השגשוג (באנגלית: Operation Prosperity Guardian) הוא שמן של פעולות צבאיות המבוצעות על ידי קואליציה צבאית המשלבת כוחות של חילות ים מ-20 מדינות בהובלת ארצות הברית, שהוקמה בדצמבר 2023, במהלך מלחמת חרבות ברזל, במטרה לאבטח ספינות מסחריות הנעות בנתיב השיט בים האדום ובמפרץ עדן מפני ניסיונות תקיפה של החות'ים במסגרת מעורבותם במלחמה. הטרור החות'י בחסות איראן התפתח למשבר בים סוף שפגע בסחר הימי העולמי והביא לתקיפות נגד החות'ים מצד ארצות הברית והממלכה המאוחדת. על הקמת הקואליציה הודיע מזכיר ההגנה של ארצות הברית, לויד אוסטין, בביקורו בישראל ב-18 בדצמבר 2023. ארצות הברית הזמינה מדינות להצטרף לקואליציה, בריטניה הצטרפה ופועלת באופן אקטיבי ליירוט איומים על אוניות. מדינות אחרות לא הצטרפו, או הצטרפו בצורה סמלית. צרפת לא הצטרפה והיא פועלת בים סוף להגנת אוניות סוחר השטות תחת דגל צרפת. הודו מחזיקה כוחות נגד פירטים בים סוף, בים הערבי ובמפרץ עדן, אך היא לא הצטרפה לקואליציה, וחיל הים שלה מסייע להצלת אוניות שנפגעו. אוסטרליה החליטה לא להצטרף, גם משום שאין לה אינטרס מובהק בנתיב הסחר בים סוף. דנמרק שלחה לים האדום פריגטה בינואר 2024, במרץ היא הוחזרה בגלל כשל במערכת ההגנה שלה. בפועל פועלות בים סוף ארצות הברית ובריטניה. ערך מורחב – מעורבות החות'ים במלחמת חרבות ברזל המורדים החות'ים הם ארגון טרור אסלאמי שהשתלטו על צפון-מערב תימן (וחלק גדול מקו החוף של ים סוף הכולל נמלים חשובים) במהלך מלחמת האזרחים שהחלה בשנת 2015. החל משנת 2023 הארגון ממומן ומחומש על ידי איראן, והוא משמש לה פרוקסי במלחמותיה באזור. נגדם ניצבת ממשלת תימן הממלכתית, הנתמכת על ידי קואליציה בהנהגת ערב הסעודית, וחברות בה קטר, איחוד האמירויות הערביות ומדינות נוספות. ב-14 בנובמבר 2023, במסגרת התנגדותם לפעולות ישראל בעזה איימו כי בכוונתם לפגוע ולמנוע את כניסתן של ספינות תובלה ישראליות ולא ישראליות לים סוף. הם הכריזו על הטלת מצור ימי על חופי אילת והחלו לתקוף אוניות סוחר בבאב אל-מנדב, שלטענתם היו בבעלות ישראלית או מיועדות לעגון בישראל, אך במציאות הספינות שהותקפו היו אוניות משא בין-לאומיות. בפועל, גם ספינות שלא קשורות לישראל הותקפו, ונכון לאמצע דצמבר 2023, יותר מ-20 ספינות דיווחו על תקריות מסוג זה. לפי דיווח ב"וול סטריט ג'ורנל", אוניית ביון איראנית שפועלת בים האדום מאתרת ספינות עבור החות'ים ומספקת שירותי מכ"ם כדי להכווין טילים וכטב"מים עליהן. ארצות הברית ביקשה מישראל שלא לתקוף אותה בעצמה כדי למנוע מלחמה אזורית כוללת. ריבוי התקריות גרם לכך שחברות ספנות מרכזיות הודיעו שלא יעברו דרך ים סוף, והפנו את האוניות להפלגה דרך כף התקווה הטובה בדרום אפריקה, דבר שהאריך את משך ההפלגה בשבועיים, ייקר משמעותית את עלות ההפלגה, ופגע בכלכלת מצרים. בין החברות שהודיעו על כך שיימנעו משיט בים האדום נמנים מארסק ותאגיד הנפט BP. גם מחיר הביטוח לאוניות שעוברות בים סוף עלה בחדות מתחילת ההתקפות. לפי ההודעה הראשונית של ארצות הברית, יטלו חלק בקואליציה: בחריין, בריטניה, קנדה, צרפת, איטליה, הולנד, נורווגיה, דנמרק, סיישל, ספרד וארצות הברית. ארצות הברית מסרה שהכוח ייבנה על בסיס "כוח 153" שהוצב ב-2022 בים סוף למלחמה נגד פיראטים. ב-23 בדצמבר פורסם כי צרפת, ספרד ואיטליה פרשו מהקואליציה שארצות הברית גיבשה אל מול החות'ים. הולנד, נורווגיה ודנמרק מסרבות לשלוח את ספינות המלחמה שלהן לאזור ומסתפקות בלשלוח מס' קצינים למרכז הפיקוד האמריקאי בבחריין. ארצות הברית פנתה לכמה מבנות בריתה העיקריות במטרה לגייסן לקואליציה אך רובן לא הצטרפו אליה. ארצות הברית ארצות הברית: ב-21 בדצמבר הודיע הפנטגון כי המשחתת USS Laboon (DDG 58) הנמנית עם סדרת ארלי ברק עוברת את תעלת סואץ ונכנסת לתחום אחריותו של הצי החמישי של ארצות הברית כדי לסייע בהבטחת הביטחון הימי והיציבות באזור המזרח התיכון. בהמשך הודיע הפנטגון כי בכוח יהיו גם USS Mason (DDG-87), USS Philippine Sea (CG-58), נושאת המטוסים אייזנהאור וכוח התקיפה שלה. בריטניה בריטניה: ב-19 בדצמבר הודיע משרד הביטחון של בריטניה שמשחתת הצי המלכותי אה"מ דיימונד (D34) תצטרף לכוח המשימה הימי. ישראל ישראל:ישראל התבקשה על-ידי ארצות הברית שלא לתקוף את החות'ים כדי למנוע את התרחבות העימות לאזורים נוספים. גורם רשמי ישראלי אמר שישראל לא תשתתף בקואליציה נגד החות'ים, אך תתמוך מן הצד. אך לאחר כ-7 חודשים, ישראל פתחה במתקפה האווירית על תימן (עקב מתקפת הכטב"ם על תל אביב ושיגורים בלתי פוסקים לעבר אילת והערבה במשך 9 חודשים). צרפת צרפת: בהמשך הודיעה צרפת שהפריגטות שלה בים האדום וחיל המצב שלה בג'יבוטי המונה 1,500 חיילים ימשיכו לפעול תחת פיקוד צרפת. איטליה איטליה: איטליה הודיעה שהיא שולחת פריגטה לים האדום כדי להגן על האינטרסים שלה, לפי בקשות מבעלי אוניות. ספרד ספרד: ספרד הודיעה שלא הסכימה להשתתף במבצע, בניגוד להודעתו של אוסטין, והיא אף הטילה וטו על החלטה של האיחוד האירופי להצטרף למבצע. ארצות הברית לא הצליחה לצרף לקואליציה את המדינות הערביות מצרים, ערב הסעודית, איחוד האמירויות הערביות וקטר, למרות בקשותיו של בלינקן, היות שהן לא רצו להצטייר כמצדדות בישראל. החות'ים נתמכים, ממומנים, מאומנים ומחומשים כחלק מציר ההתנגדות על ידי איראן, שמספקת להם טילים מסוגים שונים - בהם טילים בליסטיים, טילי שיוט וטילים נגד ספינות - וכן כלי טיס בלתי מאוישים כולל כטב"מים מתאבדים. את עיקר התקיפות מבצעים המורדים החות'ים כאשר עליהם מפקחים פעילי חזבאללה המקבלים פקודות מאיראן. איראן מכווינה את ההתקפות באמצעות משמרות המהפכה האסלאמית והציבה פעילים ויועצים צבאיים בתימן. בביצוע התקיפות מסייעים לחות'ים חזבאללה ופעילי מיליציות פרו-איראניות, בין השאר מעיראק. למרות הקמת הקואליציה הבין-לאומית לליווי ספינות הסוחר בים סוף, כוחות קואליציית שומר השגשוג לא השתתפו בתקיפות ומכות מנע נגד החות'ים, למעט מובילות הקואליציה ארצות הברית והממלכה המאוחדת, שנשאו לבדן בעול ההתקפי של הלחימה. ב-12 בינואר בלילה שבין חמישי לשישי פתחו צבאות ארצות הברית ובריטניה במהלך צבאי התקפי נגד החות'ים בתקיפה של עשרות מטרות בבירה צנעא, כולל שדה התעופה, וכן בחודיידה ובערים נוספות. בימים שלאחר כן ביצעו כוחות הקואליציה תקיפות נוספות נגד החות'ים בתימן. בתקיפות הושמדו מתקני מכ"ם וטילים נגד ספינות שהיו מוכנים לשיגור. ב-22 בינואר, פתחו צבאות ארצות הברית ובריטניה במתקפה משולבת מהאוויר ומהים במספר מחוזות בתימן, בעיקר בבירה צנעא ואל-חודיידה שכונתה "מבצע קשת פוסידון". התקיפה בוצעה באמצעות שיגור טילי טומהוק לעבר מחסני נשק ומשגרים של החות'ים. תקיפה זו נחשבת לתקיפה העוצמתית ביותר מתחילת המבצע. עם התמשכות המשבר, התמעטה תדירות ועצימות התקיפות נגד החות'ים. לפירוט חלק מהתקיפות ראו: המשבר בים סוף (אנ'). נכון לסוף יוני 2024 בתקיפות אלו נהרגו כ-40 עד 200 חות'ים ונפגעו כלי שיט בלתי מאוישים, כטב"מים וטילים מסוגים שונים של החות'ים. בים סוף ובמפרץ עדן נמצאות מספר התארגנויות הגנה נוספות, ובהן: ארגון הכוחות הימיים המשולבים (Combined Maritime Forces), המיועד להגן מפני פיראטים וטרור, פועל מ-2002 תחת צי ארצות הברית, וחברות בו 39 מדינות. מבצע אטלנטה (Operation Atalanta) של האיחוד האירופי פועל להגנה מפני פיראטים. מטה הארגון הוא בספרד. המשבר בים סוף ארצות הברית במלחמת חרבות ברזל מעורבות החות'ים במלחמת חרבות ברזל שוד ימי לחופי סומליה מדיה וקבצים בנושא מבצע שומר השגשוג בוויקישיתוף הצהרת מזכיר ההגנה האמריקאי לויד ג'. אוסטין על הבטחת חופש הניווט בים האדום, באתר מחלקת ההגנה של ארצות הברית נטע בר, איראן: "יש לנו עליונות מוחלטת בים האדום", באתר ישראל היום, 14 בדצמבר 2023 יובל זוזוט עסיס, בתגובה לארה"ב: איראן תקים יחידה מיוחדת של כוח ימי בים האדום, באתר עכשיו 14, 19 בדצמבר 2023 ליאור בן ארי, דיווח: 75 נהרגו בהפצצות נגד החות'ים בתימן, בהם איראנים ופעילי חיזבאללה, באתר ynet, 21 בינואר 2024. Phil Stewart, More than 20 countries now part of US-led Red Sea coalition, Pentagon says, Reuters, ‏22 בדצמבר 2023 אסף אוני, ‏כך מתכננים האמריקאים להילחם באיום מתימן, באתר גלובס, 12 בדצמבר 2023 שירז תקווה עמיחי שטיין סולימאן מסוודה, נתניהו נועד עם מזכיר ההגנה האמריקני לויד אוסטין, באתר כאן – תאגיד השידור הישראלי, 18 בדצמבר 2023 Houthi attacks: India not joining Operation Prosperity Guardian in Red Sea as of now [ https://www.rsis.edu.sg/rsis-publication/rsis/countering-houthi-attacks-the-indian-navys-strategic-role/ https://www.rsis.edu.sg/rsis-publication/rsis/countering-houthi-attacks-the-indian-navys-strategic-role/] Why Australia Isn’t Sending a Ship to the Red Sea [ https://gcaptain.com/denmark-sends-frigate-to-join-operation-prosperity-guardian-in-red-sea/ Denmark Sends Frigate to Join Operation Prosperity Guardian in Red Sea ] Danish Frigate Cuts Red Sea Mission Short After Technical Issues דור מלול, ארה"ב, דיוווח: ספינת ריגול איראנית מכווינה את התקפות החות'ים, באתר ישראל היום, 22 בדצמבר 2023, דיווח: ספינה איראנית בים סוף מספקת מודיעין לחות'ים כדי לתקוף כלי שיט, באתר ‏מאקו‏, 22 בדצמבר 2023 מערכת וואלה! חדשות‏, המצור על הים האדום: החות'ים תקפו שתי ספינות, תאגיד נפט מפסיק לשוט באזור, באתר וואלה, 18 בדצמבר 2023 Longley, Alex; Liao, Ruth; Chin, Yongchang (20 דצמ' 2023). "Shipping Insurance For Red Sea Transit Soars After Mounting Attacks". BNN Bloomberg. נבדק ב-23 בדצמבר 2023. {{cite web}}: (עזרה) ynet והסוכנויות, בצל "המצור הימי" על ישראל: ארה"ב הכריזה על כוח ימי רב-לאומי נגד החות'ים, באתר ynet, 19 בדצמבר 2023 Luis Martinez, US announces international task force to protect ships in Red Sea from Houthi strikes, ABC News, ‏19 בדצמבר 2023 France, Spain, and Italy Decline to Operate Under US Leadership, Knewz (באנגלית אמריקאית) ציוץ של U.S. Central Command ברשת החברתית אקס (טוויטר), 21 בדצמבר 2023 A. B. C. News, Exclusive: US to send 2nd aircraft carrier to eastern Mediterranean, ABC News (באנגלית) Kate Tringham,‏ ‏HMS Diamond joins new international task force to protect shipping in the Red Sea,‏, באתר Janes.com,‏ 21 בדצמבר 2023 ציקי ברנדוין, דיווח: ארה"ב ביקשה מישראל לא לתקוף את החות'ים בתימן, באתר ערוץ 7, 7 בדצמבר 2023 Spain, Italy, France Decline US Command Of Red Sea Operation Prosperity Guardian Miguel Gonzáles, "US military operation in the Red Sea sparks tensions between Madrid and Washington, El Pais, December 23, 2023 ג'יי סולומון, US is divided with Arab states about what to do in Yemen, Semafor (אנ'), ‏12 בינואר 2024 Dendias: Greece will dispatch frigate to Red Sea | eKathimerini.com, ekathimerini.com, ‏21 בדצמבר 2023 (באנגלית) Denmark to send frigate to US-led task force in Red Sea, The Jerusalem Post, ‏29 בדצמבר 2023 (באנגלית) החלה תקיפה עוצמתית בתימן | מטוסי קרב אמריקנים ובריטים פועלים באזור, באתר חדשות 0404 גיא אלסטר‏, ארצות הברית תקפה שוב בתימן: "מחלישים את היכולת של החות'ים לתקוף ספינות", באתר וואלה, 13 בינואר 2024 ליאור בן ארי, ארה"ב הודיעה על מבצע "קשת פוסידון" נגד החות'ים - ותקפה עם בריטניה בתימן, באתר ynet, 22 בינואר 2024 What is U.S.-led Red Sea coalition and which countries are backing it?